संघ लोक सेवा आयोग
सम्मिलित रक्षा सेवा परीक्षा  2019 लिखित परीक्षा के परिणाम की घोषणा
संघ लोक सेवा आयोग द्वारा दिनांक 08 सितंबर, 2019 को आयोजित सम्मिलित रक्षा सेवा परीक्षा , 2019 के परिणाम के आधार पर निम्नलिखित अनुक्रमांक वाले 8120 उम्मीदवारों ने  भारतीय सैन्य अकादमी, देहरादून में जुलाई, 2020 में प्रारंभ होने वाले 149वें पाठ्यक्रम  भारतीय नौसेना अकादमी, इझीमाला, केरल में जुलाई, 2020 में प्रारंभ होने वाले पाठ्यक्रम  वायु सेना अकादमी, हैदराबाद में जुलाई, 2020 में प्रारंभ होने वाले  प्रशिक्षण पाठ्यक्रम पी)  अधिकारी प्रशिक्षण अकादमी, चेन्नई में अक्तूबर, 2020 में प्रारंभ होने वाले 112वें एसएससी पाठ्यक्रम  और  अधिकारी प्रशिक्षण अकादमी, चेन्नई में अक्तूबर, 2020 में महिलाओं के लिए प्रारंभ होने वाले 26वें एसएससी  पाठ्यक्रम में प्रवेश हेतु रक्षा मंत्रालय के सेवा चयन बोर्ड द्वारा लिए जाने वाले साक्षात्कार के लिए अर्हता प्राप्त कर ली है।
2. जिन उम्मीदवारों के अनुक्रमांक निम्नलिखित सूचियों में दर्शाए गए हैं, उन सभी की उम्मीदवारी अनंतिम है। उक्त परीक्षा हेतु प्रवेश की शर्तों के अनुसार, उन्हें आयु , शैक्षणिक योग्यताओं, एनसीसी   आदि के दावे के समर्थन में अपने मूल प्रमाण पत्र, आईएमए/एसएससी को प्रथम विकल्प के रूप में चुनने वाले उम्मीदवारों को एकीकृत मुख्यालय, रक्षा मंत्रालय, भर्ती ‘ए’, सीडीएसई एन्ट्री वेस्ट ब्लॉक III, भूतल, आर.के. पुरम, नई दिल्ली-110066 आईएमए/एसएससी को, नौसेना को अपने प्रथम विकल्प के रूप में चुनने वाले उम्मीदवारों को नौसेना मुख्यालय, डीएमपीआर, कमरा सं. 204, सी-स्कंध, सेना भवन, नई दिल्ली-110011 को तथा वायु सेना को प्रथम विकल्प के रूप में चुनने वाले उम्मीदवारों को पीओ3 / वायु सेना मुख्यालय, ‘जे’ ब्लॉक, कमरा नं. 17, वायु भवन के सामने, मोती लाल नेहरू मार्ग, नई दिल्ली-110106 को निर्धारित तारीख तक प्रस्तुत करने होंगे। ऐसा करने में विफल रहने पर उनकी उम्मीदवारी रद्द हो जाएगी। मूल प्रमाण-पत्र, भारतीय सैन्य अकादमी तथा नौसेना अकादमी में प्रवेश के मामले में 01 जुलाई, 2020 तक, वायु सेना अकादमी में प्रवेश के मामले में 13 मई, 2020 तक तथा केवल एसएससी के मामले में 1 अक्तूबर, 2020 तक भेजने होंगे। उम्मीदवार, अपने मूल प्रमाण-पत्र संघ लोक सेवा आयोग को कदापि न भेजें।
3. लिखित परीक्षा में अर्हक हुए वे सभी उम्मीदवार, जिन्होंने सेना  को अपने प्रथम विकल्प के तौर पर चुना है, उनसे अनुरोध है कि वे भर्ती निदेशालय की वेबसाइट joinindianarmy.nic.in पर स्वयं को ऑनलाइन पंजीकृत करें ताकि उन्हें एसएसबी साक्षात्कार की सूचना प्राप्त हो सके। जिन उम्मीदवारों ने स्वयं को भर्ती निदेशालय की वेबसाइट पर स्वयं को पहले ही पंजीकृत कर लिया है, उन्हें पुन: ऐसा करने की आवश्यकता नहीं है।
4. उम्मीदवारों को सलाह दी जाती है कि यदि उनके पते में किसी प्रकार का परिवर्तन हुआ हो तो इसकी सूचना, सीधे सेना मुख्यालय/नौसेना मुख्यालय/वायु सेना मुख्यालय, जैसा भी मामला हो, को तुरंत दें।
5. संघ लोक सेवा आयोग का, अपने परिसर में परीक्षा भवन के नजदीक एक सुविधा केन्द्र है। उम्मीदवार इस सुविधा केन्द्र से इस परीक्षा से संबंधित कोई भी जानकारी/स्पष्टीकरण कार्य दिवसों में पूर्वाह्न 10.00 बजे से सायं 5.00 बजे तक स्वयं आकर अथवा टेलीफोन नं. 011-23385271, 011-23381125 तथा 011-23098543 से प्राप्त कर सकते हैं। उम्मीदवार, अपने परीक्षा परिणाम आदि से संबंधित जानकारी संघ लोक सेवा आयोग की वेबसाइट http://www.upsc.gov.in से भी प्राप्त कर सकते हैं।
6. जिन उम्मीदवारों ने अर्हता प्राप्त नहीं की है, उनके अंक-पत्रक, ओटीए के अंतिम परिणाम  प्रकाशित होने के 15 दिन के अंदर आयोग की वेबसाइट पर उपलब्ध होंगे और 30 दिन की अवधि के लिए वेबसाइट पर उपलब्ध रहेंगे।
लिखित परीक्षा के परिणाम - कृपया यहां क्लिक करें